钦定古今图书集成/明伦汇编/官常典/第705卷 > 公羊传 > 桓公二年宋督弑其君与夷及其大夫孔父
## 钦定古今图书集成/明伦汇编/官常典/第705卷 > 公羊传 > 桓公二年宋督弑其君与夷及其大夫孔父

“‘及者何？累也。弑君多矣，舍此无累者乎？”曰：“有’。仇牧、荀
息皆累也。”舍仇牧、荀息无累者乎？曰：“有。”“有则此何以
书？贤也。”何贤乎孔父？孔父可谓义形于色矣。其义形
于色奈何？督将弑殇公，孔父生而存，则殇公不可得
而弑也，故于是先攻孔父之家。殇公知孔父死，己必
死，趋而救之，皆死焉。孔父正色而立于朝，则人莫敢
过，而致难于其君者，《孔父》可谓“义形于色”矣。